CELEX: C2007/315/73
Language: sk
Date: 2007-12-22 00:00:00
Title: Vec T-310/06: Rozsudok Súdu prvého stupňa z  15. novembra 2007 – Maďarsko/Komisia ( Poľnohospodárstvo — Spoločná organizácia trhov v odvetví obilnín — Preberanie obilnín intervenčnými agentúrami — Sprísnenie kritérií kvality kukurice — Zavedenie nového kritéria objemovej hmotnosti pre kukuricu — Porušenie legitímnej dôvery — Zjavne nesprávne posúdenie )

22.12.2007   
            
            
               SK
            
            
               Úradný vestník Európskej únie
            
            
               C 315/39
            
         Rozsudok Súdu prvého stupňa z 15. novembra 2007 – Maďarsko/Komisia
   (Vec T-310/06) (1)
   
   („Poľnohospodárstvo - Spoločná organizácia trhov v odvetví obilnín - Preberanie obilnín intervenčnými agentúrami - Sprísnenie kritérií kvality kukurice - Zavedenie nového kritéria objemovej hmotnosti pre kukuricu - Porušenie legitímnej dôvery - Zjavne nesprávne posúdenie“)
   (2007/C 315/73)
   Jazyk konania: maďarčina
   Účastníci konania
   
      Žalobkyňa: Maďarská republika (v zastúpení: J. Fazekas, R. Somssich a K. Szíjjártó, splnomocnení zástupcovia)
   
      Žalovaná: Komisia Európskych spoločenstiev (v zastúpení: F. Clotuche-Duvieusart a Z. Pataki, splnomocnení zástupcovia)
   Predmet veci
   Návrh na zrušenie niektorých ustanovení nariadenia Komisie (ES) č. 1572/2006 z 18. októbra 2006, ktorým sa mení a dopĺňa nariadenie (ES) č. 824/2000, ktoré stanovuje postupy pri preberaní obilnín intervenčnými agentúrami a stanovuje metódy analýzy na určenie akosti obilnín (Ú. v. EÚ L 290, s. 29)
   Výrok rozsudku
   
               1.
            
            
               Zrušujú sa tieto ustanovenia nariadenia Komisie (ES) č. 1572/2006 z 18. októbra 2006, ktorým sa mení a dopĺňa nariadenie (ES) č. 824/2000, ktoré stanovuje postupy pri preberaní obilnín intervenčnými agentúrami a stanovuje metódy analýzy na určenie akosti obilnín, týkajúce sa kritéria mernej váhy pre kukuricu:
               
                           —
                        
                        
                           v článku 1 bode 1 slová „a v prípade kukurice tradičné uplatňované metódy“,
                        
                     
                           —
                        
                        
                           v článku 1 odseku 3 písm. b) slová „73 kg/hl v prípade kukurice“,
                        
                     
                           —
                        
                        
                           v bode 1 prílohy za slovným spojením „E. Minimálna objemová hmotnosť (kg/hl)“ hodnota „71“ týkajúca sa kukurice,
                        
                     
                           —
                        
                        
                           v tabuľke III bode 2 prílohy, hodnoty zníženia intervenčných cien týkajúce sa kukurice.
                        
                     
         
               2.
            
            
               Komisia znáša svoje vlastné trovy konania, ako aj trovy konania, ktoré vznikli žalobkyni, vrátane trov konania spojených s konaním o nariadení predbežného opatrenia.
            
         
      (1)  Ú. v. EÚ C 326, 30.12.2006.